kardosdrur/scandi-wiki huggingface dataset:
Cheikhou Kouyaté

Cheikhou Kouyaté (født d. 21. december 1989) er en senegalesisk professionel fodboldspiller, som spiller for Premier League-klubben Nottingham Forest og Senegals landshold.

Klubkarriere

RWDM Bruxelles 
Kouyaté begyndte sin professionelle karriere med RWDM Bruxelles, som han debuterede for i 2007.

Anderlecht

Transfer og leje 
Kouyaté skiftede i juli 2008 til Anderlecht, og blev med det samme udlånt til KV Kortrijk.

Anderlecht karriere 
Kouyaté debuterede for Anderlecht i 2009-10 sæsonen, og blev over de næste år en vigtig del af truppen. I sin tid hos Anderlecht var han med til at vinde den belgiske liga 4 gange.

West Ham United 
Kouyaté skiftede i juni 2014 til West Ham United.

Crystal Palace 
Kouyaté skiftede i august 2018 til Crystal Palace. Efter ankomsten af Patrick Vieria som træner, blev Kouyaté også udnyttet som forsvarsspiller, og fandt success i sin nye rolle.

Nottingham Forest 
Kouyaté skiftede i august 2022 til Nottingham Forest.

Landsholdskarriere

Ungdomslandshold 
Kouyaté spillede i 2007 3 kampe for Senegals U/20-landshold.

Olympiske landshold 
Kouyaté var del af Senegals trup til sommer-OL 2012.

Seniorlandshold 
Kouyaté debuterede for Senegals landshold den 29. februar 2012. Han var del af Senegals trup til VM 2018. Han har også været del af Senegals trupper til Africa Cup of Nations i 2015, 2017, 2019 og 2021.

Kilder

Eksterne henvisninger 

Fodboldspillere fra Senegal
Fodboldlandsholdsspillere fra Senegal
Fodboldspillere fra Racing White Daring Molenbeek
Fodboldspillere fra RSC Anderlecht
Fodboldspillere fra KV Kortrijk
Fodboldspillere fra West Ham United F.C.
Fodboldspillere fra Crystal Palace F.C.
Fodboldspillere fra Nottingham Forest F.C.
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Deltagere ved Africa Cup of Nations 2015
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Keita Baldé

Keita Baldé Diao (født d. 8. marts 1995), ofte kendt som bare Keita, er en spansk-senegalesisk professionel fodboldspiller, som spiller for den russiske Premier League-klubb Spartak Moskva og Senegals landshold.

Klubkarriere

Lazio 
Efter at oprindeligt have komme igennem Barcelonas akademi, havde han i 2012 valgt at skifte til Lazio. Dette var efter en episode i 2010, hvor den 15 årige Keita havde lavet en joke på en holdkammerat på en træningslejr i Qatar ved at putte isterninger i hans seng. Han blev straffet for denne joke ved at blive udlejet til UE Cornellà, på trods at han klart var god nok til at spille for Barcelonas eget ungdomshold. I lejeperioden scorede han et absurd 47 mål på en sæson, og afvist herefter at vende tilbage til Barcelona, og skiftede til Lazio.

Keita debuterede for Lazios førstehold i 2013, og spillede sig over de næste sæsoner ind i en vigtig rolle på holdet.

Monaco 
Keita skiftede i august 2017 til Monaco.

Leje til Inter 
Keita blev i august 2018 udlejet til Inter Milano på en lejeaftale med en mulighed for at gøre handlen permanent. Det lykkedes dog ikke Keita at etablere sig i sæsonen, og Inter afviste at gøre aftalen permanent efter sæsonen.

Leje til Sampdoria 
Keita blev igen udlejet til Italien i 2020-21 sæsonen, denne gang til Sampdoria.

Cagliari 
Keita skiftede i august 2021 til Cagliari efter hans kontrakt med Monaco var udløbet.

Spartak Moskva 
Keita skiftede i august 2022 til Spartak Moskva. Han blev i september 2022 givet en 3-måneders suspendering for en overtrædelse af anti-doping regler i Italien i løbet af hans tid i Cagliari. Dog han ikke havde taget nogle ulovlige produkter, så havde han overtrådte regler omkring dopingtest.

Landsholdskarriere 
Keita er født i Spanien til forældre fra Senegal, og kunne som resultat spille for begge lande. Han valgte at spille for Senegal, for hvem han gjorde sin debut den 26. marts 2016.

Keita har været del af Senegals trup til VM 2018 og til Africa Cup of Nations i 2017, 2019 og 2021.

Titler 
Senegal

 Africa Cup of Nations: 1 (2021)

Kilder

Eksterne henvisninger 

Fodboldspillere fra Spanien
Fodboldspillere fra Senegal
Fodboldlandsholdsspillere fra Senegal
Fodboldspillere fra SS Lazio
Fodboldspillere fra AS Monaco FC
Fodboldspillere fra FC Internazionale Milano
Fodboldspillere fra UC Sampdoria
Fodboldspillere fra Cagliari Calcio
Fodboldspillere fra FC Spartak Moskva
Deltagere ved verdensmesterskabet i fodbold 2018
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Diafra Sakho

Diafra Sakho (født 24. december 1989 i Guédiawaye, Senegal), er en senegalesisk fodboldspiller (angriber), der spiller i den franske Ligue 1-klub Rennes.

Klubkarriere 
Allerede som ungdomsspiller rejste Sakho til Frankrig, hvor han spillede for FC Metz, der også blev hans første klub som seniorspiller. Han blev i 2014 solgt til engelske West Ham.

Sakhos tid i West Ham startede succesfuldt, og i hans første sæson i klubben (2014-15) scorede han 12 mål i 26 kampe. I de følgende år blev både mål og spilletid dog mere begrænset, og i januar 2018 rejste han tilbage til Frankrig, hvor han skrev kontrakt med Rennes.

Landshold 
Sakho har (pr. maj 2018) spillet otte kampe for Senegals landshold. Han debuterede for holdet 21. maj 2014 i en venskabskamp mod Burkina Faso, og scorede sit første mål for holdet senere samme år i et opgør mod Kosovo. Han var en del af den senegalesiske trup til VM 2018 i Rusland.

Referencer

Eksterne henvisninger 

Fodboldspillere fra Senegal
Deltagere ved verdensmesterskabet i fodbold 2018
Fodboldspillere fra West Ham United F.C.
Fodboldspillere fra FC Metz
Fodboldspillere fra Stade Rennais FC
Fodboldspillere fra US Boulogne
Badou Ndiaye

Papa Alioune “Badou” Ndiaye (født 27. oktober 1990 i Dakar, Senegal), er en senegalesisk fodboldspiller (midtbane).

Ndiaye spiller for engelske Stoke City, som han har været tilknytte siden 2018. Han har tidligere repræsenteret blandt andet norske Bodø/Glimt samt Osmanlıspor og Galatasaray i Tyrkiet.

Landshold 
Ndiaye står (pr. maj 2018) noteret for 13 kampe for det senegalesiske landshold. Han debuterede for holdet 13. juni 2015 i et opgør mod Burundi. Han var en del af den senegalesiske trup til VM 2018 i Rusland.

Referencer

Eksterne henvisninger 

Fodboldspillere fra Senegal
Fodboldspillere fra Stoke City F.C.
Fodboldspillere fra FK Bodø/Glimt
Fodboldspillere fra Galatasaray SK
Ismaïla Sarr

Ismaïla Sarr (født 25. februar 1998) er en senegalesisk professionel fodboldspiller, som spiller for Ligue 1-klubben Olympique de Marseille og Senegals landshold.

Klubkarriere

Metz 
Sarr begyndte sin professionelle karriere med FC Metz, hvor han debuterede for førsteholdet den 13. august 2016.

Stade Rennais 
Sarr skiftede i juli 2017 til Stade Rennais. Han afviste FC Barcelona til fordel for Rennes, fordi han mente det var for tidligt i hans karriere at have sådan en transfer.

Watford 
Sarr skiftede i august 2019 til Watford. Prisen for transferen gjorde ham til den dyreste spiller i klubbens historie.

Sarr scorede 24. april 2021 et straffespark imod Millwall, som sikrede Watford oprykning tilbage til Premier League.

Marseille 
Sarr skiftede i juli 2023 til Olympique de Marseille.

Landsholdskarriere

Ungdomslandshold 
Sarr har spillet 3 kampe for Senegals U/23-landshold, da han i 2015 var del af Senegals trup til U/23 Africa Cup of Nations.

Seniorlandshold 
Sarr debuterede for Senegals landshold den 15. januar 2017. Han var del af Senegals trup til Africa Cup og Nations 2017, VM 2018, Africa Cup of Nations 2019 og Africa Cup of Nations 2021, hvor at Senegal vandt tuneringen.

Titler 
Stade Rennais

 Coupe de France: 1 (2018-19)

Senegal

 Africa Cup of Nations: 1 (2021)
Individuelle

 Watford Sæsonens spiller: 1 (2020-21)

Referencer

Eksterne henvisninger 

Fodboldspillere fra Senegal
Fodboldlandsholdsspillere fra Senegal
Fodboldspillere fra FC Metz
Fodboldspillere fra Stade Rennais FC
Fodboldspillere fra Watford F.C.
Fodboldspillere fra Olympique Marseille
Deltagere ved verdensmesterskabet i fodbold 2018
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Deltagere ved verdensmesterskabet i fodbold 2022
Salif Sané

Salif Sané (født 25. august 1990 i Lormont, Frankrig), er en fransk-født senegalesisk fodboldspiller (forsvarer).

Sané spiller i den tyske Bundesliga-klub Hannover 96. Han har tidligere spillet for AS Nancy og Girondins Bordeaux i Frankrig.

Landshold 
Sané har (pr. maj 2018) spillet 14 kampe for Senegals landshold. Han debuterede for holdet 7. juni 2013 i et opgør mod Angola. Han var en del af den senegalesiske trup til VM 2018 i Rusland.

Referencer

Eksterne henvisninger 

Fodboldspillere fra Senegal
Deltagere ved verdensmesterskabet i fodbold 2018
Fodboldspillere fra Frankrig
Fodboldspillere fra Hannover 96
Fodboldspillere fra AS Nancy
Fodboldspillere fra Girondins Bordeaux
Country Music Hall of Fame and Museum

The Country Music Hall of Fame and Museum i Nashville, Tennessee, er et af verdens største museer og forskningscentre, der er dedikeret til bevaringen og fortolkningen af Amerikansk folkelig musik. Siden begyndelsen i 1964 har museet erhvervet sig en af verdens mest omfattende musikalske samlinger.

Museets historie 
Country Music Hall of Fame and Museum er et af verdens største og mest aktive forskningscentre i populærmusik og verdens største lager af country musik artefakter. Tidligt i 1960'erne, samtidig med at er Country Music Associations kampagne for at udbrede kendskabet til country musik accelerede, besluttede CMA's  ledere at en ny organisation var nødvendig for at drive et country musik museum og til at udføre forskning og uddannelsesaktiviteter ud over CMA's anvendelsesområde som en brancheorganisation. Til det formål, blev den almennyttige Country Music Foundation (CMF) stiftet af staten Tennessee i 1964 for at indsamle, bevare og udbrede oplysninger og genstande med relation til historien om country musik. Gennem CMF, rejste industriens ledere penge til at bygge Country Music Hall of Fame and Museum, der åbnede den 1. April, 1967. Beliggende for enden af Music Row, blev museet opført hvor en lille Nashville bypark lå. På dette tidspunkt, begyndte artefakter at blive vist, og et lille bibliotek var begyndt på et loft over en af museets gallerier.

Nuværende museum 
At blive mere tilgængelige flyttede Country Music Hall of Fame and Museum, i maj 2001, til et ny 12.000 kvadratmeters anlæg i hjertet af downtown Nashvilles kunst og underholdningsdistrik. I 2014 afslørede museet en $100 millioner udvidelse, der fordoblede sin størrelse til 32.500 kvadratmeter af gallerier, arkivering, klasseværelser, detailbutikker, og plads til særlige arrangementer.

Tidslinje 

 1961: Country Music Association, etablerer Country Music Hall of Fame
 1964: CMA begynder non-profit organisationen Country Music Foundation (CMF), der driver Country Music Hall of Fame og Museum
 1967: Country Music Hall of Fame and Museum åbner på Music Row
 1987: Museum fik akkreditering fra den Amerikanske Museumsalliance
 2000: 31. december lukker museet sine døre på Music Row
 2001: 17. maj genåbner musset i den centrale Nashville
 2013: 12. oktober åbnes Hatch Show Print for offentligheden
 2014: Ny udvidelse åbnet, mere end en fordobling af størrelsen af bygningen
 2015: For første gang havde museet flere end en million besøgende i et kalenderår

Referencer

Eksterne henvisninger 

 

Museer etableret i 1967
Museer i USA
Nashville
Kara Mbodji

Serigne Modou Kara Mbodj (født 11. november 1989 i Ndiass, Senegal), er en senegalesisk fodboldspiller (midterforsvarer/ defensiv midtbane).

Kara spiller for RSC Anderlecht i den belgiske liga. Han har spillet for klubben siden 2015. Tidligere har han repræsenteret blandt andet KRC Genk samt norske Tromsø.

Landshold 
Kara står (pr. maj 2018) noteret for 40 kampe for det senegalesiske landshold. Han debuterede for holdet 11. november 2011 i en venskabskamp mod Guinea, og scorede sit første mål 19. november 2014 i et opgør mod Botswana. Han var en del af den senegalesiske trup til VM 2018 i Rusland.

Referencer

Eksterne henvisninger 

Fodboldspillere fra Senegal
Fodboldspillere fra RSC Anderlecht
Fodboldspillere fra Tromsø IL
Fodboldspillere fra KRC Genk
Youssouf Sabaly

Youssouf Sabaly (født 5. marts 1993 i Le Chesnay, Frankrig), er en fransk-født senegalesisk fodboldspiller (højre back).

Sabaly spiller i den franske Ligue 1-klub Girondins Bordeaux. Han har tidligere spillet Paris Saint-Germain, samt på lejebasis for Evian og Nantes.

Landshold 
Franskfødte Sabaly spillede flere kampe på de franske U-landshold, men valgte på seniorplan at repræsentere sine forældres hjemland Senegal. Han har (pr. maj 2018) spillet tre kampe for holdet. Han var en del af den senegalesiske trup til VM 2018 i Rusland.

Referencer

Eksterne henvisninger 

Fodboldspillere fra Senegal
Fodboldspillere fra Frankrig
Deltagere ved verdensmesterskabet i fodbold 2018
Fodboldspillere fra Paris Saint-Germain
Fodboldspillere fra Girondins Bordeaux
Fodboldspillere fra Evian Thonon Gaillard F.C.
Fodboldspillere fra FC Nantes
Deltagere ved verdensmesterskabet i fodbold 2022
18. etape af Giro d'Italia 2018

18. etape af Giro d'Italia 2018 gik fra Abbiategrasso til Prato Nevoso 24. maj 2018. 

Maximilian Schachmann vandt etapen.

Etaperesultater

Samlet

Referencer

Eksterne henvisninger 
 

18
19. etape af Giro d'Italia 2018

19. etape af Giro d'Italia 2018 gik fra Venaria Reale til Bardonnèche 25. maj 2018. 

Chris Froome tog sin anden etapesejr og førertrøjen. Den førende rytter før etapen, Simon Yates, tabte over 38 minutter.

Etaperesultater

Samlet

Referencer

Eksterne henvisninger 
 

19
Tyrkiets provinser

Tyrkiet er opdelt i 81 provinser (tyrkisk: il). Hver provins er opdelt i en række forskellige distrikter (ilçe). Provinsregeringen har sæde i det centrale distrikt (merkez ilçe) i provinsen. Det centrale distrikt deler sædvanligvis navn med provinsen (fx byen Van er det centrale distrikt i Van-provinsen). Der er kun to undtagelser til denne navngivning:

 Antakya, der er hovedbyen i Hatay-provinsen
 İzmit, der hovedbyen i Kocaeli-provinsen

En provins administreres af en guvernør (vali) udpeget af indenrigsministeriet.

Efter sammenbruddet af det Osmanniske Rige og efter etableringen af Republikken Tyrkiet den 29. oktober 1923, blev der foretaget ændringer i det administrative system, og der blev oprettet 71 provinser.  Provinserne Ardahan, Artvin og Kars blev etableret i 1924, og antallet af provinser blev øget til 74. I 1939 gik Hatay-Republikken (oprettet i 1938) efter en folkeafstemning fra at være en selvstændig stat til at blive en tyrkisk provins. I 1953 blev det besluttet, at Uşak skulle være en provins, mens Kırşehir skulle være et distrikt, og i 1954 fik Adıyaman, Nevşehir og Sakarya status som provinser. Aksaray, Bayburt, Karaman og Kırıkkale blev provinser i 1989 , Batman og Sirnak i 1990, Bartin i 1991; Ardahan og Iğdır i 1992, Yalova, Karabük og Kilis i 1995 og i 1996 blev Osmaniye en provins. I 1999 blev Düzce en provins, og der er herefter i alt 81 provinser.

I følge Tyrkiske Statistiske Institut var Tyrkiets folketal i 2017 på 80.810.525. Den mest befolkede provins i landet er Istanbul, den mindst befolkede provins er Bayburt. Provinsen med det største areal er Konya og den med den mindste areal er Yalova.

Provinserne

Noter
The Lost Boys

The Lost Boys er en amerikansk film fra 1987 instrueret af af Joel Schumacher.

Medvirkende 
 Jason Patric som Michael Emerson
 Corey Haim som Sam Emerson
 Dianne Wiest som Lucy Emerson
 Barnard Hughes som Grandpa
 Edward Herrmann som Max
 Kiefer Sutherland som David
 Jami Gertz som Star
 Corey Feldman som Edgar Frog
 Jamison Newlander som Alan Frog
 Brooke McCarter som Paul

Eksterne henvisninger 
 

Gyserkomediefilm fra USA
Gyserfilm fra USA
Amerikanske film fra 1987
Vampyrfilm
Van der Graaf Generator

Van der Graaf Generator er et engelsk progressivt rockband, som blev dannet i 1967 i Manchester af Peter Hammill og Chris Judge Smith. Det har kun opnået begrænset kommerciel succes i Storbritannien, men blev ret populært i Italien i 1970'erne. Bandet blev gendannet i 2005.

Bandet blev dannet på Manchester University, men flyttede kort tid efter til London. Bandet gennemgik en turbulent periode i dets første år, og gik også kortvarigt i opløsning i 1969. Det opnåede en vis kommerciel succes med albummet The Least We Can Do Is Wave to Each Other (Februar 1970) og efterfølgeren H to He, Who Am the Only One (December 1970), og med en fast kernebesætning bestående af Hammill, organisten Hugh Banton, saxofonisten David Jackson og trommeslageren Guy Evans. Kvartetten fik kort tid efter markant succes i Italien med udgivelsen af albummet Pawn Hearts i 1971.

Efter en række udmattende turneer gik bandet i opløsning i 1972. Det blev gendannet i 1975 og udgav albummet Godbluff, samtidig med at det turnerede intensivt i Italien. Der skete en del udskiftning i bandet, indtil det igen gik i opløsning i 1978, med Hammill og Evans som de eneste gennemgående medlemmer i den mellemliggende periode. Næsten tredive år senere, i 2005, blev bandet samlet igen med Hammill, Evans, Banton og Jackson i besætningen. Jackson forlod gruppen igen året efter, men den tilbageværende trio fortsætter med at turnere og indspille ny musik parallelt med Peter Hammills solokarriere.

Gruppens musik har en tendens til, både lyrisk og musikalsk, at være mørkere end det kendes fra de fleste andre progrock-grupper fra de tidligere 1970ere, eksempelvis det oprindelige Genesis, og guitarsoloer var særligt i de tidligere år undtagelsen snarere end reglen. Derudover er Hammills vidtfavnende vokal et af bandets kendetegn, og han skifter ubesværet mellem baryton og en høj falset.

Kilder/henvisninger 

 Peter Hammill's officielle hjemmeside (www.SofaSound.com)
 Van der Graaf Generator fanside (www.VanDerGraafGenerator.co.uk)

Rockgrupper fra Storbritannien
Progressiv rock-grupper
Musikgrupper fra 1967
Nick Pope

Nicholas David Pope (født d. 19. april 1992) er en engelsk professionel fodboldspiller, som spiller for Premier League-klubben Newcastle United og Englands landshold.

Klubkarriere

Bury Town 
Efter at have blive frisat fra Ipswich Towns ungdomsakademi, begyndte Pope sin karriere med den semi-professionelle klub Bury Town.

Charlton Athletic 
Efter at have imponeret i en prøvetræning med Charlton Athletic, fik Pope i 2011 sin første professionelle kontrakt med klubben. Pope gjorde sin debut for Charlton i maj 2013. Han skulle vendte til 2015-16 sæsonen før han fik chancen som førsteholdsmålmand.

Lejeaftaler 
Pope havde i løbet af sin tid hos Charlton en lang række lejeaftale til forskellige klubber i de engelske rækker.

Burnley 
Pope skiftede i juli 2016 til Burnley. Pope spillede oprindeligt som reservemålmand bag Tom Heaton, men blev givet sin chance, efter at Heaton led en skulderskade i september 2017, som holdte ham fra at spille i næsten et helt år. Pope tog chancen med begge hænder, og imponerede stort som den nye førstemålmand. Selv efter Heaton var klar igen, beholdte Pope sin plads på holdet. Heaton skiftede fra Burnley til Aston Villa i august 2019, og Popes rolle var hermed sikret.

Pope fortsatte sit gode spil over de næste sæsoner, og blev i 2019-20 inkluderet på årets hold i Premier League.

Newcastle United 
Pope skiftede i juni 2022 til Newcastle United.

Landsholdskarriere 
Pope gjorde sin debut for Englands landshold den 7. juni 2018. Han var del af Englands trup til VM i 2018.

Kilder

Eksterne henvisninger 

Fodboldspillere fra England
Fodboldlandsholdsspillere fra England
Fodboldspillere fra Charlton Athletic F.C.
Fodboldspillere fra Harrow Borough F.C.
Fodboldspillere fra Welling United F.C.
Fodboldspillere fra Cambridge United F.C.
Fodboldspillere fra Aldershot F.C.
Fodboldspillere fra York City F.C.
Fodboldspillere fra Bury F.C.
Fodboldspillere fra Burnley F.C.
Fodboldspillere fra Newcastle United F.C.
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fabian Delph

Fabian Delph (født 21. november 1989 i Bradford, England) er en engelsk fodboldspiller (midtbane/venstre back). Han spiller for Manchester City i den engelske Premier League.

Klubkarriere 
Delph spillede ungdomsfodbold hos henholdsvis Bradford City og Leeds United, og blev i 2006 rykket op i Leeds' seniortrup. Han debuterede for klubbens førstehold 6. maj 2007 i en Championship-kamp mod Derby County.

Flere Premier League-klubber var i sommeren 2009 interesserede i at tilknytte Delph, der på daværende tidspunkt have tilspillet sig en vigtig rolle på Leeds-holdet. Han skiftede til Aston Villa for en pris på ca. 6 millioner britiske pund. Mindre end to uger senere debuterede han for klubben i den første kamp i Premier League 2009-10-sæsonen.

Delph spillede de følgende seks sæsoner for Aston Villa, og nåede mere end 100 ligakampe for klubben, hvor han tilspillede sig en vigtig rolle, og både i 2014 og 2015 blev kåret til Årets spiller i klubben. Herefter skiftede han til topholdet Manchester City for en pris på ca. 8 millioner britiske pund. Her blev han af manager Josep Guardiola i løbet af sæsonen 2017-18 omskolet fra sin tidligere rolle som midtbanespiller til venstre back.

Landshold 
Efter i perioden 2008-09 at have spillet fire kampe for Englands U/21-landshold, blev Delph for første gang udtaget til A-landsholdet i 2014. Her debuterede han for holdet 3. september i et opgør mod Norge, og har (pr. maj 2018) spillet ni landskampe. Han blev for første gang udtaget til en stor slutrunde da han var med i truppen til VM 2018 i Rusland.

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 2018
Fodboldspillere fra Leeds United F.C.
Fodboldspillere fra Aston Villa F.C.
Fodboldspillere fra Manchester City F.C.
Personer fra Bradford
Ruben Loftus-Cheek

Ruben Ira Loftus-Cheek (født 23. januar 1996 i London, England) er en engelsk fodboldspiller (midtbane). Han spiller for AC Milan i den italienske Serie A.

Klubkarriere 
Som ungdomsspiller var Loftus-Cheek en del af Chelsea's akademi, og han blev en del af klubbens seniorhold i 2014. Han debuterede for klubben 10. december samme år i en Champions League-kamp mod Sporting Lissabon.

I de følgende år havde Loftus-Cheek, under forskellige managere, svært ved at bide sig fast på holdet i Chelsea. I sæsonen 2017-18 blev han udlejet til en anden London-klub, Crystal Palace. I 2018-19 kom han tilbage til Chelsea og scorede sit første hat-trick i Europa League mod BATE Borisov.

Landshold 
Loftus-Cheek har (pr. maj 2018) spillet to kampe for Englands landshold, som han debuterede for 10. november 2017 i en venskabskamp mod Tyskland. Han blev udtaget til VM 2018 i Rusland.

Referencer

Eksterne henvisninger 

 

Fodboldspillere fra England
Deltagere ved verdensmesterskabet i fodbold 2018
Fodboldspillere fra Chelsea F.C.
Fodboldspillere fra Crystal Palace F.C.
Personer fra London
FC Midtjylland sæson 2018-19

FC Midtjylland sæson 2018-19 er FC Midtjyllands 18. sæson i træk i den bedste danske række, og den 19. som fodboldklub. Udover Superligaen, deltager klubben i DBU Pokalen og UEFA Champions League. Det er den fjerde sæson med cheftræner Jess Thorup, der i oktober 2018 blev afløst af Kenneth Andersen.

Klub

Førsteholdets trænerstab

Klubadministration

Spillere

Førstehold

Transferer

Ind

Ud

Turneringer

Samlet

Superligaen

Grundspil

Resultatoverblik

Resultater efter hver runder

Grundspilskampe 
F.C. Midtjyllands kampe i grundspillet i sæsonen 2018-19.

DBU Pokalen

UEFA Champions League

Anden kvalifikationsrunde

Træningskampe

Statistik

Antal kampe

Topscorer

Assist

Rent Bur

Kort

Noter

Referencer 

FC Midtjylland sæsoner
Danske fodboldklubbers sæson 2018-19